CONVOCATÒRIA PER A FINANÇAR ACTIVITATS DE COOPERACIÓ UNIVERSITÀRIA PER AL DESENVOLUPAMENT -PER A LA CONSECUCIÓ DELS OBJECTIUS DE DESENVOLUPAMENT SOSTENIBLE-, EN L'ÀMBIT DE PROJECTES D'INVESTIGACIÓ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4448)
  + [Valencià](/va/acuerdo/4448)






Selector de idioma

Leer

* [Español](/es/acuerdo/4448)
* [Valencià](/va/acuerdo/4448)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A FINANÇAR ACTIVITATS DE COOPERACIÓ UNIVERSITÀRIA PER AL DESENVOLUPAMENT -PER A LA CONSECUCIÓ DELS OBJECTIUS DE DESENVOLUPAMENT SOSTENIBLE-, EN L'ÀMBIT DE PROJECTES D'INVESTIGACIÓ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=========================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A FINANÇAR ACTIVITATS DE COOPERACIÓ UNIVERSITÀRIA PER AL DESENVOLUPAMENT -PER A LA CONSECUCIÓ DELS OBJECTIUS DE DESENVOLUPAMENT SOSTENIBLE-, EN L'ÀMBIT DE PROJECTES D'INVESTIGACIÓ DE LA UNIVERSITAT D'ALACANT

Data d'aprovació
:   24/11/2017

Data de publicació
:   24/11/2017

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4448.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4448)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4448)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A FINANÇAR ACTIVITATS DE COOPERACIÓ UNIVERSITÀRIA PER AL DESENVOLUPAMENT -PER A LA CONSECUCIÓ DELS OBJECTIUS DE DESENVOLUPAMENT SOSTENIBLE-, EN L'ÀMBIT DE PROJECTES D'INVESTIGACIÓ DE LA UNIVERSITAT D'ALACANT&url=https://www.boua.ua.es/va/acuerdo/4448)

**Títol:** CONVOCATÒRIA PER A FINANÇAR ACTIVITATS DE COOPERACIÓ UNIVERSITÀRIA PER AL DESENVOLUPAMENT -PER A LA CONSECUCIÓ DELS OBJECTIUS DE DESENVOLUPAMENT SOSTENIBLE-, EN L'ÀMBIT DE PROJECTES D'INVESTIGACIÓ DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** divendres, 24 de novembre de 2017

CONVOCATÒRIA PER A FINANÇAR ACTIVITATS DE COOPERACIÓ UNIVERSITÀRIA PER AL DESENVOLUPAMENT -PER A LA CONSECUCIÓ DELS OBJECTIUS DE DESENVOLUPAMENT SOSTENIBLE-, EN L'ÀMBIT DE PROJECTES D’INVESTIGACIÓ DE LA UNIVERSITAT D'ALACANT.

Preàmbul

La Universitat d'Alacant, després de la irrupció del nou escenari que plantegen els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unides, en el marc de l'Agenda 2030 - ha iniciat un procés de reflexió estratègica sobre la integració dels citats objectius en la nostra Universitat. Aquesta tasca implica abordar els ODS de forma transversal en les polítiques universitàries i integrar l'agenda 2030 en els seus diferents àmbits d'acció: la formació, la investigació i l'extensió universitària.

Les universitats públiques valencianes i les institucions de la Generalitat Valenciana amb competències en Cooperació Universitària per al Desenvolupament, comparteixen de manera col·lectiva el procés de reflexió sobre quines implicacions tenen els ODS en la Cooperació Internacional i la forma d'abordar els canvis a introduir en el sistema universitari, per a poder incorporar-los. En conseqüència, participar en la generació d'aqueix nou model de Desenvolupament que proposa l'Agenda 2030 es converteix en un repte, però també en una oportunitat; en una guia per a la transformació de les polítiques universitàries, les seues estructures organitzatives i les seues dinàmiques internes.

Per tal motiu, la Universitat d'Alacant, a través del seu Vicerectorat de Relacions Internacionals i amb el patrocini de la Direcció General de Cooperació i Solidaritat de la Generalitat Valenciana , pretén impulsar la investigació sobre Cooperació Universitària al Desenvolupament en el marc dels ODS. A aquest efecte, s'ha dissenyat la present convocatòria, la qual està dirigida als grups d’investigació de la Universitat d'Alacant que desenvolupen línies de treball amb incidència directa en la consecució dels ODS esmentats. Aquesta convocatòria pretén ser una de les eines de la Universitat d'Alacant, en el marc del seu compromís per a la consecució dels citats ODS.

1. Objecte.

Ajudes econòmiques a projectes d’investigació de la UA, de caràcter complementari i per import de 5.500 €, per a finançar activitats d’investigació lligades a la Cooperació Internacional per al Desenvolupament, en el marc de la consecució dels Objectius de Desenvolupament Sostenible.

No són finançables en aquesta convocatòria les activitats científiques sense aquesta perspectiva.

2. Persones sol·licitants i beneficiàries.

2.1. Podrà sol·licitar aquesta ajuda el personal investigador doctor a temps complet de la UA, que siga investigador principal d'un Projecte d’Investigació obtingut per convocatòria pública de caràcter competitiu i que complisca amb l'objecte de la convocatòria.

2.2. Podrà beneficiar-se de l'ajuda qualsevol membre de l'equip d’investigació que participe en les activitats associades al projecte, incloent becaris, becàries i personal contractat.

2.3. La persona sol·licitant i la resta de membres de l'equip d’investigació no podran beneficiar-se de més d'un projecte d'aquesta mateixa convocatòria.

3. Marc pressupostari i legal.

3.1. Els crèdits destinats a la present convocatòria s'executaran amb càrrec a l'aplicació pressupostària 07572821 G 48090468/00/2/00713 del centre de despesa 010001, adscrit al Servei de Relacions Internacionals i assignats des del pressupost del Vicerectorat de Relacions Internacionals de la UA.

3.2. La dotació màxima a assignar en aquesta convocatòria és de trenta-tres mil euros (33.000 €) i està supeditada a la disponibilitat de liquiditat de la UA.

3.3. L'ajuda econòmica assignada a cada projecte s'ajustarà a allò que estableix la Llei 38/2003, de 17 de novembre, General de Subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

4. Quanties i conceptes finançables.

4.1. La quantia de l'ajuda és de 5.500 € per projecte seleccionat, amb un màxim de 6 projectes. Si existiren romanents, aquests es prorratejaran a parts iguals entre els projectes seleccionats.

4.2 L'ajuda es destinarà a activitats d’investigació per al desenvolupament o sobre el Desenvolupament, en el marc de la consecució dels ODS.

4.3 Són conceptes finançables:

a) Despeses de funcionament: material fungible i altres despeses complementàries necessàries per a l'execució de l'activitat del projecte (publicacions, tesis, etc.).

b) Despeses de desplaçament, allotjament i manutenció dels membres de l'equip d’investigació que realitzen passanties o estades curtes d’investigació per a la realització d'activitats lligades a la investigació per a o sobre el desenvolupament, en el marc de la consecució dels ODS.

4.4 No són finançables les retribucions de personal fix vinculat estatutària o contractualment a la UA, les despeses protocol·làries, ni les despeses corresponents a mobiliari o adquisició de béns o equips inventariables.

5. Comissió d'Avaluació.

5.1. La Comissió d'Avaluació té com a competència la valoració de la idoneïtat de les activitats presentades en el marc dels projectes d’investigació i la seua relació amb els ODS, així com la valoració dels mèrits presentats.

5.2. Estarà presidida pel Vicerector o Vicerectora amb competències en Relacions Internacionals. Actuaran com a vocals el Vicerector o Vicerectora amb competències en Investigació o persona en qui delegue, el Director o Directora del Secretariat de Projecció Internacional i Cooperació i el Director o Directora del Servei de Relacions Internacionals. Actuarà com a Secretari o Secretaria, el Subdirector o Subdirectora de Cooperació Universitària al Desenvolupament.

5.3. La persona que presidisca, en cas d ́absència, podrà delegar en el o la vocal que determine.

6. Període d'execució.

Les activitats objecte de l'ajuda econòmica tindran una durada màxima de deu mesos a partir de la data de la resolució de la convocatòria.

7. Criteris d'avaluació.

Les activitats objecte de finançament, incloses en els projectes d’investigació, es valoraran segons els següents criteris:

7.1 Mèrits de la investigadora o investigador sol·licitant. (Màxim 6 punts).

Es calcularà multiplicant per 6, el coeficient investigador del Pla d'Ordenació Integral (POI) de la persona sol·licitant, en el moment de publicar aquesta convocatòria.

7.2 Relació del projecte d’investigació amb els 5 eixos centrals de l'Agenda 2030 de l’ONU i les estratègies per a la consecució dels ODS, incloses en el IV Pla Director de la Generalitat Valenciana , període 2017/2020. (Màxim 9,5 punts).

1. Per participació en l'activitat de personal investigador, pertanyent a Universitats o Institucions d'Educació Superior, de països inclosos com a prioritaris en el IV Pla Director de la Cooperació Valenciana. (Màxim 2 punts).

2. Relació de l'activitat proposada amb els 5 eixos centrals en què s'agrupen els ODS. (Màxim 7,5 distribuïts de la següent manera).

- Si l'activitat té relació amb l'impuls de l'eix de protecció del planeta (màxim 1 punt):

* Per la seua vinculació a la protecció del medi ambient, la biodiversitat i la lluita contra el canvi climàtic. 0,5 punts.
* Per la seua vinculació a les energies renovables i netes. 0,5 punts.

- Si l'activitat té relació amb la promoció de l'eix de les persones(màxim 3,5 punts).

* Per la seua vinculació a serveis bàsics de salut, sistemes públics de sanitat, atenció primària i salut reproductiva. 0,5 punts.
* Per la seua vinculació a la lluita contra el VIH/SIDA o malalties transmissibles. 0,5 punts.
* Per la seua vinculació a la gestió sostenible de l'aigua, sanejament bàsic o la gestió de residus. 0,5 punts.
* Per la seua vinculació amb l'educació primària i secundària pública. 0,5 punts.
* Per la seua vinculació amb investigacions sobre l'apoderament de la dona en tots els àmbits. 0,5 punts.
* Per la seua vinculació a la investigació en l'àmbit de la cooperació i estudis de desenvolupament sostenible. 0,5 punts.
* Per la seua vinculació amb investigacions sobre col·lectius vulnerables: refugiats, desplaçats, apàtrides o col·lectius minoritaris. 0,5 punts.

- Si l'activitat té relació amb l'impuls de l'eix de la Prosperitat (màxim1 punt).

* Per la seua vinculació a investigacions sobre sobirania alimentària, producció d'aliments del sector primari i comerç just. 0,5 punts.
* Per la seua vinculació amb treballs sobre la gestió sostenible i participativa dels assentaments humans. 0,5 punts.

- Si l'activitat té relació amb l'impuls de l'eix de la Pau(màxim 1 punt).

* Per la seua vinculació a estudis sobre governança democràtica, drets humans i desigualtat. 0,5 punts.
* Per la seua vinculació en investigacions sobre la lluita contra la pobresa. 0,5 punts.

- Si l'activitat té relació amb l'eix de les Aliances(màxim 1 punt).

* Si es tracta d'una activitat en xarxa entre diferents agents de la cooperació. 0,5 punts.
* Si es tracta d'una activitat en xarxa amb participació pública i privada. 0,5 punts.

7.3. Que el projecte d’investigació compte amb finançament de convocatòries de l'Agència Espanyola de Cooperació Internacional o d'altres institucions que treballen en Cooperació Internacional per al Desenvolupament. (Màxim 2 punts).

8. Resolució del procediment.

8.1. La Comissió d’Avaluació, en el termini màxim de dos mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

8.2. Transcorregut el termini màxim per a resoldre sense que s’haja produït resolució expressa, les persones interessades entendran desestimades les seues pretensions per silenci administratiu.

9. Formalització de sol·licituds.

9.1. Es podran presentar sol·licituds des de l’endemà de la seua publicació en el BOUA fins al 22 de desembre de 2017, inclusivament.

9.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques.

9.3. Les sol·licituds es formalitzaran exclusivament a través del formulari establit per a aquesta convocatòria. Serà exclòs qualsevol projecte que incomplisca aquest supòsit.

10. Documentació a presentar.

10.1. S'haurà d'aportar la següent documentació:

* Formulari de sol·licitud del projecte El document pot descarregar-se en el següent enllaç: <https://cvnet.cpd.ua.es/uaCuestionarios/acceso/preguntas.aspx?idcuestionario=10191&idioma=ca>
* Acreditació de concessió del projecte d'investigació i relació del personal investigador que forma l'equip.
* Acreditació dels mèrits de puntuació.

10.2. El Servei de Relacions Internacionals es reserva el dret a reclamar la informació suplementària que considere oportuna per a aclarir o detallar el contingut de les propostes presentades.

11. Gestió Administrativa de l'ajuda econòmica.

11.1 La gestió econòmica dels projectes que obtinguen finançament es realitzarà des del Servei de Relacions Internacionals, Subdirecció de Cooperació Universitària al Desenvolupament. Qualsevol compra, reserva o pagament realitzat fora d'aquest àmbit no es finançarà a través de l'ajuda concedida.

11.2 A més de les normes de control de despesa establides en l'art.3.1 de les presents bases, la justificació de l'ajuda concedida se sotmetrà a la normativa regulada en l'Ordre 3/2017, de 31 de maig, per la qual s'estableixen les bases reguladores per a la concessió de subvencions en matèria de cooperació al desenvolupament.

11.3 S'aplicarà el Decret 64/2011, de 27 de maig, sobre indemnitzacions per raó del servei per al càlcul de dietes.

12. Notificació.

Les notificacions d’actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

13. Obligacions de les persones beneficiàries.

13.1 Les persones beneficiàries hauran de presentar una carta d'acceptació del finançament del seu projecte, en el termini de 15 dies hàbils, a comptar des de l'endemà de la notificació de la resolució de concessió.

13.2 Realitzar l'activitat objecte de l'ajuda en el termini màxim de deu mesos a comptar des de l'endemà de la notificació de la resolució de concessió de l'ajuda. Per cap concepte s'admetran pròrrogues en la realització de l'activitat.

13.3 Presentar el corresponent informe final sobre l'activitat realitzada, en el termini màxim de 15 dies des de la finalització de l'activitat subvencionada.

13.4 Incloure el logotip oficial de la Direcció general de Cooperació i Solidaritat de la Generalitat Valenciana en qualsevol acte publicitari de l'activitat objecte de l'ajuda o del material de difusió de les activitats programades.

13.5 Incloure el logotip oficial de la Universitat d'Alacant en qualsevol acte publicitari de l'activitat objecte de l'ajuda o del material de difusió de les activitats programades.

14. Protecció de dades de caràcter personal.

Les dades de caràcter personal aportades quedaran incloses en el fitxer automatitzat de personal d'aquesta Universitat, que es compromet a no fer-ne un ús diferent d'aquell per al qual han sigut sol·licitades, segons la Resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (H.L.D.Y. de 15 de gener de 2003).

La Universitat d'Alacant contempla la possibilitat d'exercir els drets d'accés, rectificació, cancel·lació i, si escau, d'oposició, que preveu l'article 5 de la Llei orgànica 15/1999, de 13 de desembre, de protecció de dades; els quals han de ser exercits, per escrit, davant la Gerència d'aquesta Universitat.

15. Recursos.

Contra la present convocatòria es podrà interposar recurs de reposició en el termini d'un mes comptat des de l’endemà de la seua publicació, davant el Rector, d’acord amb allò disposat en els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.

Davant els actes administratius de la Comissió de valoració, podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del Procediment Administratiu Comú de les administracions públiques, en el termini d'un mes comptat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant del Rector com a òrgan competent per a resoldre’l.

Alacant, 24 de novembre de 2017

Juan Llopis Taverner

Vicerector de Relacions Internacionals

Universitat d'Alacant





[Carretera Sant Vicent del Raspeig s/n  
03090 Sant Vicent del Raspeig - Alacant  
 Tel. 04 743 2175 - Fax 01 803 1253](https://www.google.es/maps/@64.156448,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12853&trk=tyah&trkInfo=tarId%9W2696027448905%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)